
21 Οκτωβρίου 2016 


ΤΕΥΧΟΣ ΠΡΩΤΟ 


Αρ 


. Φύλλου 198 


ΠΡΟΕΔΡΙΚΟ ΔΙΑΤΑΓ ΜΑ ΥΠ' ΑΡΙΘΜ. 116 

Θέση σε κυκλοφορία δύο νέων αναμνηστικών 
κερμάτων κυκλοφορίας των 2€ κοπής 2016 με 
θέμα τα: α) «120 χρόνια από τη γέννηση του Δη- 
μήτρη Μητρόπουλου» και β) «150 χρόνια από την 
πυρπόληση της Μονής Αρκαδίου» και καθορι¬ 
σμός των κύριων γνωρισμάτων τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξειςτου άρθρου 128 (παρ. 2) της Συνθήκης 
για τη Λειτουργία της Ευρωπαϊκής Ένωσης, το κείμενο 
της οποίας ενοποιήθηκε με την Συνθήκη της Λισσαβόνας 
που κυρώθηκε με το άρθρο πρώτο του Ν. 3671/2008 
(Α' 129) και αποδόθηκε ενοποιημένα στην Επίσημη Εφη¬ 
μερίδα της Ευρωπαϊκής Ένωσης (Έ 83/30.03.2010). 

2. Τις διατάξεις του Κανονισμού (ΕΕ) αριθ. 729/2014του 
Συμβουλίου της 24ης Ιουνίου 2014 «για την ονομαστική 
αξία και τις τεχνικές προδιαγραφές των κερμάτων σε 
ευρώ που τίθενται σε κυκλοφορία» (αναδιατύπωση) (ΕΕ 
ί 194 της 02.07.2014, σελ. 1). 

3. Τις διατάξειςτου Κανονισμού του Ευρωπαϊκού Κοι¬ 
νοβουλίου και του Συμβουλίου αριθ. 651 /2012 «σχετικά 
με την έκδοση κερμάτων ευρώ» της 04.07.2012 (ΕΕ ί 201 
της 27.07.2012, σελ. 135). 

4. Την απόφαση (ΕΕ) 2015/2331 της Ευρωπαϊκής Κε¬ 
ντρικής Τράπεζας της 4ης Δεκεμβρίου 2015 σχετικά με 
την έγκριση της ποσότητας των κερμάτων που πρόκει¬ 
ται να εκδοθούν το 2016 (ΕΚΤ/2015/42) (ΕΕ I 328 της 
12.12.2015, σελ. 121). 

5. Την από 10.8.2016 έγκριση του Συμβουλίου της 
Ευρωπαϊκής Ένωσης (11629/16/ΕΈΟΡΙΝ 752/ϋΕΜ 292). 

6. Τις διατάξεις των άρθρων 1,2,3,4 (παρ. 1) και 6 (παρ. 
1) του Ν. 2948/2001 «Κυκλοφορία τραπεζογραμματίων 
και κερμάτων ευρώ και φορολογικές ρυθμίσεις για την 
εισαγωγή του ευρώ» (Α'242). 

7. Τιςδιατάξειςτουάρθρουδεύτερου(παρ.2)τουΝ.δ.488/ 
1974 «περί κυρώσεως της μεταξύ του Ελληνικού Δημο¬ 
σίου και της Τραπέζης της Ελλάδος υπογραφείσης την 
21 ην Ιουνίου 1973 ΣυμβάσεωςδΓ ής ρυθμίζονται τα της 
κοπής μεταλλικών κερμάτων του Δημοσίου, και άλλων 
τινών διατάξεων» (Α'203). 


8. Τις διατάξειςτου άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το Π.δ. 63/2005 (Α'98). 

9. Τις διατάξεις των άρθρων 1 (παρ. 1 α) και 2 της υπ' 
αριθ. Υ29/08.10.2015 απόφασης του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β' 2168). 

10. Το γεγονός ότι από τις διατάξεις του παρόντος 
Π.δ/τος προκαλείται δαπάνη η οποία προβλέπεται να 
ανέλθει περίπου στο ποσό των 720.000,00€, η οποία θα 
βαρύνει τον προϋπολογισμό του Υπουργείου Οικονομι¬ 
κών, έτους 2016, φορέας 23-200, ΚΑΕ 3326, σύμφωνα με 
τις διατάξεις του άρθρου τέταρτου (παρ. 4) του Ν.δ.488/ 
1974 «περί κυρώσεως της μεταξύ του Ελληνικού Δη¬ 
μοσίου και της Τραπέζης της Ελλάδος υπογραφείσης 
την 21 ην Ιουνίου 1973 Συμβάσεως δϊ ής ρυθμίζονται 
τα της κοπής μεταλλικών κερμάτων του Δημοσίου, και 
άλλων τινών διατάξεων» (Α’203) λαμβάνοντας υπόψη 
τις διατάξεις του άρθρου 9 (παρ. 2) του Π.δ. 113/2010 
«Ανάληψη υποχρεώσεων από τους Διατάκτες» (ΑΊ94) 
και τις διατάξειςτου άρθρου 66 (παρ. 6) του Ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ - δημόσιο λογιστικό 
και άλλες διατάξεις) (ΑΊ 43). 

11. Την υπ' αριθ. Δ194/2016 γνωμοδότηση του Συμ¬ 
βουλίου της Επικράτειας με πρόταση του Αναπληρωτή 
Υπουργού Οικονομικών, αποφασίζουμε: 

Άρθρο 1 

1 .Τίθενται σε κυκλοφορία νέα αναμνηστικά μεταλλικά 
κέρματα κυκλοφορίας των 2€, σε δύο παραστάσεις, με 
θέμα τα: α) «120 χρόνια από τη γέννηση του Δημήτρη 
Μητρόπουλου» και β) «150 χρόνια από την πυρπόληση 
της Μονής Αρκαδίου» 

2. Τα κέρματα αυτά κόπτονται-τυπώνονται εφάπαξ σε 
ποσότητα 750.000 τεμαχίων ανά θέμα, με την παράστα¬ 
ση της εθνικής όψης διαφορετική από τα κυκλοφορού¬ 
ντο ελληνικά κέρματα της αξίας αυτής. Η παράσταση 
επί της κοινής όψης και της στεφάνης και των δύο ως 
άνω κερμάτων είναι ίδια με τα κυκλοφορούντο ελληνικά 
κέρματα της αξίας αυτής με έτος κοπής το 2016. 

3. Τα τεχνικά χαρακτηριστικά των κερμάτων είναι αυτά 
των κυκλοφορούντων κερμάτων των 2€, όπως έχουν 
καθορισθεί στις διατάξεις του Κανονισμού (ΕΕ) αριθ. 

729/2014 του Συμβουλίου της 24ης Ιουνίου 2014 «για 
την ονομαστική αξία και τις τεχνικές προδιαγραφές των 
κερμάτων σε ευρώ που τίθενται σε κυκλοφορία». 

Τα ειδικά χαρακτηριστικά των παραστάσεων, ανά θε¬ 
ματολογία, είναι: 

Α) ΑΝΑΜΝΗΣΤΙΚΟ ΚΕΡΜΑ ΚΥΚΛΟΦΟΡΙΑΣ ΟΝΟΜΑΣ¬ 
ΤΙΚΗΣ ΑΞΙΑΣ 2€ ΜΕ ΘΕΜΑ 

«120 ΧΡΟΝΙΑ ΑΠΟ ΤΗ ΓΕΝΝΗΣΗ ΤΟΥ ΔΗΜΗΤΡΗ ΜΗ- 
ΤΡΟΠΟΥΛΟΥ» 

- Περιμετρικά στο δακτύλιο του κέρματος τίθενται τα 
12 αστέρια της Ευρωπαϊκής Ένωσης. 

- Στον εσωτερικό κύκλο του κέρματος (πυρήνα) απει¬ 
κονίζεται με φόντο επαναλαμβανόμενο μοτίβο από νό¬ 
τες, το πορτρέτο του Δημήτρη Μητρόπουλου. 

- Εντός του πυρήνα, περιμετρικά του θέματος, αριστε¬ 
ρά, αναγράφονται οι λέξεις «120 ΧΡΟΝΙΑ ΑΠΟ ΤΗ ΓΕΝ¬ 
ΝΗΣΗ ΤΟΥ ΔΗΜΗΤΡΗ ΜΗΤΡΟΠΟΥΛΟΥ» και «ΕΛΛΗΝΙΚΗ 
ΔΗΜΟΚΡΑΤΙΑ» 

- Εντός του πυρήνα και αριστερά, αποτυπώνεται το 
έτος κοπής «2016» και το ανθέμιο (έμβλημα) του Ελλη¬ 
νικού Νομισματοκοπείου. 

- Εντός του πυρήνα και κάτω δεξιά, αποτυπώνεται το 
μονόγραμμα του καλλιτέχνη (Γιώργος Σταματόπουλος). 

- Η ονομαστική αξία του νομίσματος αναγράφεται 
μόνο στην κοινή όψη σύμφωνα με τις διατάξεις του άρ¬ 
θρου 4 (παρ. 1)του Κανονισμού (ΕΕ) αριθ. 729/2014 του 
Συμβουλίου της 24ης Ιουνίου 2014 «για την ονομαστική 
αξία και τις τεχνικές προδιαγραφές των κερμάτων σε 
ευρώ που τίθενται σε κυκλοφορία». 

Β) ΑΝΑΜΝΗΣΤΙΚΟ ΚΕΡΜΑ ΚΥΚΛΟΦΟΡΙΑΣ ΟΝΟΜΑΣ¬ 
ΤΙΚΗΣ ΑΞΙΑΣ 2€ ΜΕ ΘΕΜΑ 

«150 ΧΡΟΝΙΑ ΑΠΟ ΤΗΝ ΠΥΡΠΟΛΗΣΗ ΤΗΣ ΜΟΝΗΣ 
ΑΡΚΑΔΙΟΥ» 


- Περιμετρικά στο δακτύλιο του κέρματος τίθενται τα 
12 αστέρια της Ευρωπαϊκής Ένωσης. 

- Στον εσωτερικό κύκλο του κέρματος (πυρήνα), απει¬ 
κονίζεται η Μονή Αρκαδίου. 

- Εντός του πυρήνα και κάτω από το κτίριο της Μονής, 
αναγράφονται οι λέξεις «ΜΟΝΗ ΑΡΚΑΔΙΟΥ». Περιμετρι¬ 
κά, αναγράφονται οι λέξεις «ΕΛΛΗΝΙΚΗ ΔΗΜΟΚΡΑΤΙΑ». 

- Εντός του πυρήνα, πάνω και δεξιά, αποτυπώνεται το 
έτος κοπής «2016» και κάτω, αποτυπώνεται το ανθέμιο 
(έμβλημα) του Ελληνικού Νομισματοκοπείου. 

- Εντός του πυρήνα, κάτω και δεξιά από το ανάγλυφο 
της Μονής, αποτυπώνεται το μονόγραμμα του καλλιτέ¬ 
χνη (Γιώργος Σταματόπουλος). 

- Η ονομαστική αξία του νομίσματος αναγράφεται 
μόνο στην κοινή όψη σύμφωνα με τις διατάξεις του άρ¬ 
θρου 4 (παρ. 1)του Κανονισμού (ΕΕ) αριθ. 729/2014 του 
Συμβουλίου της 24ης Ιουνίου 2014 «για την ονομαστική 
αξία και τις τεχνικές προδιαγραφές των κερμάτων σε 
ευρώ που τίθενται σε κυκλοφορία». 

Άρθρο 2 

Τις ποσότητες των εν λόγω κερμάτων το Ελληνικό Δη¬ 
μόσιο θα παραδίδει στην Τράπεζα της Ελλάδος. 

Το προϊόν από τη διάθεση των κερμάτων θα μεταφέ- 
ρεται σε πίστωση σχετικού λογαριασμού του Ελληνικού 
Δημοσίου που τηρείται στην Τράπεζα της Ελλάδος σύμ¬ 
φωνα με τις οδηγίες του Υπουργού Οικονομικών. 

Άρθρο 3 

Στο παρόν προσαρτάται παράρτημα στο οποίο απει¬ 
κονίζονται οι νέες παραστάσεις της εθνικής όψης. 




Τεύχος Α'198/21.10.2016 

ΠΑΡΑΡΤΗΜΑ 

ΕΘΝΙΚΗΣ ΟΨΗΣ ΑΝΑΜΝΗΣΤΙΚΩΝ ΚΕΡΜΑΤΩΝ ΚΥΚΛΟΦΟΡΙΑΣ ΤΩΝ 2€ ΚΟΠΗΣ 2016: 
«120 ΧΡΟΝΙΑ ΑΠΟ ΤΗ ΓΕΝΝΗΣΗ ΤΟΥ ΔΗΜΗΤΡΗ ΜΗΤΡΟΠΟΥΛΟΥ» 



«150 ΧΡΟΝΙΑ ΑΠΟ ΤΗΝ ΠΥΡΠΟΛΗΣΗ ΤΗΣ ΜΟΝΗΣ ΑΡΚΑΔΙΟΥ» 

Άρθρο 4 

Η κυκλοφορία των υφιστάμενων κερμάτων δεν επηρεάζεται από τις διατάξεις του παρόντος διατάγματος. 

Άρθρο 5 

Η ισχύς του παρόντος αρχίζει από την ημερομηνία δημοσίευσης του στην Εφημερίδα της Κυβερνήσεως. 
Στον Υπουργό Οικονομικών αναθέτουμε τη δημοσίευση και εκτέλεση του παρόντος Διατάγματος. 

Αθήνα, 14 Οκτωβρίου 2016 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 










